Κανονισμός (ΕΚ) αριθ. 1440/2000 της Επιτροπής

της 30ής Ιουνίου 2000

για τροποποίηση του παραρτήματος VΙ του κανονισμού (ΕΚ) αριθ. 1294/1999 του Συμβουλίου σχετικά με το πάγωμα κεφαλαίων και την απογόρευση επενδύσεων σε σχέση με την Ομοσπονδιακή Δημοκρατία της Γιουγκοσλαβίας (ΟΔΓ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό, (ΕΚ) αριθ. 1294/1999 του Συμβουλίου, της 15ης 1ουνίου 1999, σχετικά με το πάγωμα κεφαλαίων και την απαγόρευση επενδύσεων σε σχέση με την Ομοσπονδιακή Δημοκρατία της Γιουγκοσλαβίας και για την κατάργηση των κανονισμών (ΕΚ) αριθ. 1295/98 και (ΕΚ) αριθ. 1607/98(1), όπως τροποποιήθηκε από τους κανονισμούς (ΕΚ) αριθ. 723/2000(2) και (ΕΚ) αριθ. 1059/2000(3), και ιδίως το άρθρο 8 παράγραφος 1 στοιχείο α),

Εκτιμώντας τα ακόλουθα:

(1) Δυνάμει του κανονισμού (ΕΚ) αριθ. 1294/1999, όπως τροποποιήθηκε από τον κανονισμό (ΕΚ) αριθ. 723/2000 του Συμβουλίου, η Επιτροπή εξουσιοδοτείται να τροποποιήσει το παράρτημα VΙ του κανονισμού (ΕΚ) αριθ. 1294/1999.

(2) Η Επιτροπή έχει λάβει, μέσω των αρμόδιων αρχών των κρατών μελών, σειρά, αιτήσεων από εταιρείες, επιχειρήσεις, ιδρύματα και οντότητες της Ομοσπονδιακής Δημοκρατίας της Γιουγκοσλαβίας (εφεξής ΟΔΓ) για τη συμπερίληψη αυτών στο παράρτημα VI του κανονισμού (ΕΚ) αριθ. 1294/1999.

(3) Η Επιτροπή διαπίστωσε ότι, σε όλες σχεδόν τις περιπτώσεις απαιτούνται συμπληρωματικές πληροφορίες για να καθοριστεί κατά πόσον ο ορισμός της κυβέρνησης της ΟΔΓ ή της κυβέρνησης της Δημοκρατίας της Σερβίας που αναφέρεται στο άρθρο 1 του κανονισμού (ΕΚ) αριθ. 1294/1999 ισχύει για τις εταιρείες, τις επιχειρήσεις, τα ιδρύματα και τις οντότητες που έχουν ζητήσει να συμπεριληφθούν στο παράρτημα VI, καθώς και κατά πόσον πληρούνται ένα ή περισσότερα από τα κριτήρια που απαριθμούνται στο άρθρο 8 του εν λόγω κανονισμού.

(4) Σε ορισμένες περιπτώσεις, οι πληροφορίες που έχουν υποβληθεί δικαιολογούν την προσωρινή συμπερίληψη στο παράρτημα VI ορισμένων εταιρειών, επιχειρήσεων, ιδρυμάτων και οντοτήτων για περίοδο επτά μηνών, κατά την οποία οι εν λόγω φορείς θα πρέπει να μπορούν να συμπληρώσουν ή/και να ενημερώσουν τις εν λόγω πληροφορίες.

(5) Η επιτροπή διαχείρισης που αναφέρεται στο άρθρο 9 του κανονισμού (ΕΚ) αριθ. 1294/1999 δεν διατύπωσε γνώμη εντός της προθεσμίας που έχει καθοριστεί από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα VΙ του κανονισμού (ΕΚ) αριθ. 1294/1999 αντικαθίσταται από το κείμενο του παραρτήματος που επισυνάπτεται στον παρόντα κανονισμό.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται έως τις 31 Ιανουαρίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 2000.

Για την Επιτροπή

Christopher Patten

Μέλος της Επιτροπής

(1) ΕΕ L 153 της 19.6.1999, σ. 63.

(2) ΕΕ L 86 της 7.4.2000, σ. 1.

(3) ΕΕ L 119 της 20.5.2000, σ. 1.

ΠΑΡΑΡΤΗΜΑ

"ΠΑΡΑΡΤΗΜΑ VI

Εταιρείες, επιχειρήσεις, ιδρύματα ή οντότητες που βρίσκονται, έχουν καταχωρηθεί, ή συσταθεί εντός του εδάφους της Ομοσπονδιακής Δημοκρατίας της Γιουγκοσλαβίας, με εξαίρεση την Επαρχία του Κοσσυφοπεδίου και τη Δημοκρατία του Μαυροβουνίου, και δεν καλύπτονται από τους ορισμούς της κυβέρνησης της Ομοσπονδιακής Δημοκρατίας της Γιουγκοσλαβίας και της Δημοκρατίας της Σερβίας που αναφέρονται στο άρθρο 1 του κανονισμού (ΕΚ) αριθ. 1294/1999£>ΘΕΣΗ ΠΙΝΑΚΑ>"